Jelasin soal Leo Hendrik Baekeland  dalam bahasa jawa dong

Leo Hendrik Baekeland ya iku penemu plastik. Dhèwèké lair ing Ghent, Bèlgi, tanggal 14 November 1863. Kulawargane kagolong kulawarga kang mlarat. Kawit isih cilik, dhèwèké dikenal minangka bocah kang pinter lan duwé semangat sinau. Dhèwèké uga duwé minat sinau sains. Nalika isih ana ing sekolah menengah, dhèwèké uga mèlu kursus kimia, fisika, matematika, lan ékonomi ing The Glent Technical School. Nalika umur 16 taun, dhèwèké lulus sekolah menengah lan éntuk beasiswa kanggo nerusaké kuliyah ing Universitas Ghent. Dhèwèké nyandhang gelar sarjana nalika umur 19 taun amarga kuliyahe mung telung taun. Ing tau 1884, nalika umur 21 taun, Baekeland wis nyandhang gelar dhoktor sains kanthi biji kang paling apik. Sawisé iku, dhèwèké mulang ing universitas Ghent nganti taun 1889. Baekeland duwé hobi lelungan lan moto. Dhèwèké uga kerep lelungan ana luar negri, kaya ta Prancis lan Inggris. Nalika taun 1889, Baekeland éntuk beasiswa kanggo sekolah ing Amérikah Sarékat kang suwéné telung taun. Sawisé rampung anggoné sekolah, dhèwèké netep ana ing Amérikah Sarékat.

Baekeland seneng banget moto, mula dhèwèké nyambut gawé ing perusahaan piranti fotografi. Nalika iku, fotografi isih njagakake cahya srengéngé. Kanggo nyetak gambar négatif filem ing dluwang, kudu nggunakaké  sinar srengéngé. Yèn cuacane ora apik, bakal bisa nggangu anggoné nyetak foto. Mula Baekeland ngupaya ngrembkake cahya lampu gas kanthi nggunakaké  cahya gawéan. Kanthi wektu kang ora suwé, dhèwèké bisa gawé kertas foto kang diarani Velok. Tanpa srengéngé, kertas iki bisa digunakaké nyetak filem. Minangka pengganti sinar srengeng ya iku kanthi nggunakaké  lampu. Kanggo dukung panemone mau, ing taun 1893, dhèwèké bisa ngadegaké pabrik foto kanthi aran Nepera Chemical Company (Perusahaan Kimia Neperaa). Perusahaan mau, ora suwé banjur gagal. Enem taun candhaké, dhèwèké adol perusahaane marang George Eastman. Duwite mau minangka yasa sawijining laboratorium ing Yonkers, New York. Sawisé nindakaké pirang-pirag panaliten, dhèwèké kasil anggoné nemu plastik. Baekeland tinggal donya tanggal 23 Fèbruari 1944 ing Beacon, New York, AS. Minangka ilmuwan, dhèwèké wis matenake 100 panemone.